 Qaar ka mid ah xildhibaanada Baarlamaanka ayaa mar ay u waramayeen qaar ka mid ah warbaahinta Muqdisho waxay shirkaasi ku tilmaameen mid la doonayo in dalka Soomaaliyeed Maxmiyad lagu geliyo, waxayna sheegeen in Dowladda Ingiriiska dooneyso in arrimaha Soomaaliya lagu wareejiyo Qaramada Midoobey, isla markaana nin General ah oo u dhashay dalka Uganda madax looga dhigo Soomaaliya iyo Gole Hoaamineed oo ay ku jiraan Soomaali inta uu dalka Soomaaliya ka baxayo wax ay ku tilmaameen qalalaasaha ka oogan, sidoo kale waxaa la sheegay in shirkado laga leeyahay wadamada Yurub loogu gogol xaarayo shirkaasi sidii ay ula bixi lahaayeen kheyraadka dalka Soomaaliya si shaqooyin loogu abuuro shirkadaha Shisheeye ee Yurub iyo Mareykanka oo waayadan dhaqaale xumi la soo daristay, isku soo wada duuboo la ogaan doonee waxa ka soo baxa shirkaasi oo dadka lagu martiqaaday ay yihiin dad wata Baasabooro ajnabi ah Siyaasiyiinta ugu Caansan Soomaaliya. 